Document ID: 31985R0283

*****
ΚΑΝΟΝΙΣΜΟΣ (ΕΟΚ) αριθ. 283/85 ΤΗΣ ΕΠΙΤΡΟΠΗΣ
της 1ης Φεβρουαρίου 1985
για την τροποποίηση του κανονισμού (ΕΟΚ) αριθ. 2763/83 του Συμβουλίου όσον αφορά τον προσαρτώμενο πίνακα
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 2763/83 του Συμβουλίου της 26ης Σεπτεμβρίου 1983 για το καθεστώς που επιτρέπει τη μεταποίηση εμπορευμάτων υπό τελωνειακό έλεγχο πριν τεθούν σε ελεύθερη κυκλοφορία (1), και ιδίως το άρθρο 2 παράγραφος 3,
Εκτιμώντας:
ότι υπάρχει οικονομική ανάγκη να συμπληρωθεί ο πίνακας που προσαρτάται στον κανονισμό (ΕΟΚ) αριθ. 2763/83· ότι οι τροποποιήσεις αυτές έχουν επείγοντα χαρακτήρα·
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής των Τελωνειακών Καθεστώτων της Τελειοποίησης,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Ο πίνακας που προσαρτάται στον κανονισμό (ΕΟΚ) αριθ. 2763/83 τροποποιείται ως εξής:
1. Στη στήλη ΙΙ, το κείμενο της τελευταίας δασμολογικής κλάσεως αντικαθίσταται από «Μεταποίηση σε σκόνη καπνού, ομογενοποιημένων καπνών ή/και ανασυστημένων καπνών».
2. Προστίθεται στις στήλες Ι και ΙΙ το ακόλουθο κείμενο:
1.2 // // // Στήλη Ι
// Στήλη ΙΙ
// // // «Πετρελαιοειδή των διακρίσεων 27.07 Β, 27.07 Ζ, 27.10 Α, 27.10 Β, 27.10 Γ Ι, 27.10 Γ ΙΙ και 27.10 Γ ΙΙΙ του Κοινού Δασμολογίου // Μεταποίηση σε προϊόντα των διακρίσεων 27.10 Γ ΙΙ α) ή 27.10 Γ ΙΙ β) του Κοινού Δασμολογίου // Βενζόλη της διακρίσεως 27.07 Α του Κοινού Δασμολογίου // Μεταποίηση σε βενζόλη των διακρίσεων 27.07 Β ΙΙ ή 29.01 Δ Ι β) του Κοινού Δασμολογίου // Εμπορεύματα κάθε είδους // Συνήθεις εργασίες που είναι δυνατόν να πραγματοποιηθούν σε τελωνειακές αποθήκες ή σε ελεύθερες ζώνες, σύμφωνα με την οδηγία 71/235/ΕΟΚ του Συμβουλίου (1) // //
(1) ΕΕ αριθ. L 143 της 29. 6. 1971, σ. 28.»
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Εφαρμόζεται από την 1η Φεβρουαρίου μέχρι τις 31 Ιουλίου 1985.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 1 Φεβρουαρίου 1985.

Labels: 3